মদ্যপ দম্পতির আজব কীর্তি! হাই ভোল্টেজ ইলেকট্রিসিটি টাওয়ারে উঠে ঝগড়া

ওয়েবডেস্ক:  মদ্যপ দম্পতির (Drunk Couple) আজব কীর্তি! ঝগড়া করতে করতে দুজনে তড়তড়িয়ে উঠে পড়লেন হাই টেনশন ইলেকট্রিসিটি টাওয়ারে (High-Tension Electricity Tower)। দম্পতির এই অবিবেচক কীর্তিতে ক্ষোভ উগরে দিয়েছেন স্থানীয় মানুষ। গুজরাটের (Gujrat) জালালপুরের নভসারির (Navsari) ঘটনা।

তাদের বেপরোয়া কাজের ফলে স্থানীয়দের বিশাল ভিড় জমে ওঠে।  প্রথমে তাদের নিচে নেমে আসতে রাজি করানোর চেষ্টা করা হয়। কিন্তু তারা কোনও কথায় কর্ণপাত করেনি। পরে পুলিশকে খবর দেওয়া হয়। ঘটনাটি সোশ্যাল মিডিয়ায় ভাইরাল হয়েছে।

গুজরাটে মদ নিষিদ্ধ হওয়ার পরেও কিভাবে এই ঘটনা, প্রশ্ন তুলেছেন সাধারণ মানুষ। মানুষের বক্তব্য, কিছু মানুষের কর্ম কাণ্ডের জন্য পুরো সমাজের বদনাম হয়। ঘটনা সামাল দিতে মারোলি থানার (Maroli police station) বিশাল পুলিশ বাহিনী আসে।

আরও পড়ুন: মধ্যপ্রদেশে মদ নিষিদ্ধ, আজ থেকেই নিয়ম লাগু

স্থানীয়দের সহায়তায়, অফিসাররা নিরাপদে তাদের উপর থেকে নামিয়ে আনে। পুলিশ জানিয়েছে, দম্পতি মদ্যপ অবস্থায় ছিলেন, তাদের বিরুদ্ধে আইনি ব্যবস্থা নেওয়া হবে।

মারোলি থানার একজন কর্মকর্তা বলেন, “ওই দম্পতি পুরোপুরি নেশাগ্রস্ত ছিল এবং বিশৃঙ্খলা সৃষ্টি করছিল। যেকোনও দুর্ঘটনা এড়াতে আমাদের দ্রুত হস্তক্ষেপ নিয়েছি। সৌভাগ্যবশত, আমরা তাদের নিরাপদে নামাতে পেরেছি।”

গুজরাটের কঠোর নিষেধাজ্ঞা আইন থাকা সত্ত্বেও, এই ঘটনাটি ঘটেছে, তার মানে মদ এখানে সহজে পাওয়া যায়। দম্পতি কীভাবে মদ সংগ্রহ করেছিলেন তা নিয়ে প্রশ্ন উঠেছে।

দেখুন অন্য খবর:

The post মদ্যপ দম্পতির আজব কীর্তি! হাই ভোল্টেজ ইলেকট্রিসিটি টাওয়ারে উঠে ঝগড়া first appeared on KolkataTV.

The post মদ্যপ দম্পতির আজব কীর্তি! হাই ভোল্টেজ ইলেকট্রিসিটি টাওয়ারে উঠে ঝগড়া appeared first on KolkataTV.